พลาสติกอาจเข้าสู่ห่วงโซ่อาหารทางอากาศ
ขยะพลาสติกกำลังเป็นปัญหาใหญ่ระดับโลกที่ส่งผลกระทบทางบกและทางทะเล ยิ่งเมื่อเร็วๆนี้ก็เพิ่งมีเหตุการณ์เสียชีวิตของวาฬที่มีสาเหตุจากการกลืนกินชิ้นส่วนพลาสติกมานานหลายปี แต่ล่าสุด นักวิทยาศาสตร์เผยความกังวลว่า มลพิษจากไมโครพลาสติก (Microplastics) ที่เป็นเศษพลาสติกขนาดจิ๋วจากบรรดาบรรจุภัณฑ์ทำจากพลาสติก เช่น ถุงพลาสติก หลอดดูดพลาสติก อาจกำลังขยายตัวขึ้นไปบนอากาศ,นักวิทยาศาสตร์จากมหาวิทยาลัยเรดดิ้งในอังกฤษ ได้ศึกษาไปที่ ยุง ที่อาจกินพลาสติกขนาดเล็กมากๆ เนื่องจากพบว่าลูกน้ำซึ่งเป็นตัวอ่อนของยุงที่อาศัยอยู่ในบ่อน้ำ จะกินเศษเล็กเศษน้อยของชิ้นส่วนพลาสติกที่เล็กจิ๋วจนมองไม่เห็นด้วยตาเปล่า ไมโครพลาสติกจะสะสมอยู่ในร่างกายของลูกน้ำจนกว่าเปลี่ยนแปลงเป็นยุงมีปีกบินขึ้นมา นักวิทยาศาสตร์จึง,สงสัยว่าอาจเป็นไปได้ที่มลพิษจากพลาสติกจะเข้าสู่ห่วงโซ่อาหารทางอากาศ เพราะยุงถือเป็นอาหารประจำวันของบรรดาแมลงขนาดใหญ่ แมงมุม และค้างคาว ซึ่งปกติแล้วสัตว์เหล่านี้ไม่สามารถเข้าถึงพลาสติกเหล่านั้นได้,อย่างไรก็ตาม แม้ว่าการศึกษาจะมุ่งเน้นไปที่ยุง แต่ก็สามารถครอบคลุมกับการศึกษาแมลงชนิดอื่นๆ ที่บินได้และมีพฤติกรรมดำอยู่ใต้น้ำสลับสับเปลี่ยนกันไป นั่นหมายความว่าการปนเปื้อนของพลาสติกอาจแพร่กระจายไปในสัตว์ที่มีวิถีการดำรงชีวิตทางอากาศได้เช่นกัน.
ขยะพลาสติกกำลังเป็นปัญหาใหญ่ระดับโลกที่ส่งผลกระทบทางบกและทางทะเล ยิ่งเมื่อเร็วๆนี้ก็เพิ่งมีเหตุการณ์เสียชีวิตของวาฬ 
ขยะพลาสติก,ห่วงโซ่อาหาร,ห่วงโซ่อาหารทางอากาศ,อังกฤษ,ทันโลก,การศึกษา